02008R0748 — DA — 26.06.2017 — 005.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EF) Nr. 748/2008 af 30. juli 2008 om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91 (omarbejdning) (EUT L 202 af 31.7.2008, s. 28)

Ændret ved:









▼B

KOMMISSIONENS FORORDNING (EF) Nr. 748/2008

af 30. juli 2008

om åbning og forvaltning af et toldkontingent for import af frosset mellemgulv af oksekød henhørende under KN-kode 0206 29 91

(omarbejdning)







Artikel 1

1. For perioder fra den 1. juli til den 30. juni det følgende år, i det følgende benævnt »importtoldkontingentperioden«, åbnes der hvert år et EF-importtoldkontingent for en årlig mængde på 1 500 tons for frosset mellemgulv af hornkvæg henhørende under KN-kode 0206 29 91 .

▼M1 —————

▼B

2. For det i stk. 1 nævnte kontingent fastsættes værditolden til 4 %.

3. Den årlige kontingentmængde fordeles således:

a) 700 tons med oprindelse i og indført fra Argentina

▼M1

Kontingentets løbenummer er 09.4460

b) 800 tons med oprindelse i og indført fra andre tredjelande.

▼M1

Kontingentets løbenummer er 09.4020.

4. Som led i kontingentet kan der kun indføres hele mellemgulv.

5. I denne forordning betragtes mellemgulv, som ved indførslen til Fællesskabets toldområde foreligger i frosset tilstand med en indre temperatur på eller under – 12 °C, som »frosset mellemgulv«.

6. For de importordninger, der omhandles i stk. 3, litra a), finder bestemmelserne i forordning (EF) nr. 376/2008, kapitel III i forordning (EF) nr. 1301/2006 og forordning (EF) nr. 382/2008 anvendelse, medmindre andet er fastsat i nærværende forordning.

For de importordninger, der omhandles i stk. 3, litra b), finder bestemmelserne i forordning (EF) nr. 376/2008, (EF) nr. 1301/2006 og (EF) nr. 382/2008 anvendelse, medmindre andet er fastsat i nærværende forordning.

Artikel 2

1. Licensansøgningen og selve licensen indeholder:

a) i rubrik 8 oplysning om oprindelseslandet, og for indførsel af de mængder, der omhandles i artikel 1, stk. 3, litra a), sættes der kryds i »ja«-feltet

b) i rubrik 20 mindst en af angivelserne i bilag I.

2. Uanset artikel 2, stk. 1, i forordning (EF) nr. 382/2008 er importlicenserne gyldige til udgangen af importtoldkontingentperioden.

Artikel 3

1. Det ægthedscertifikat, som skal udfærdiges af Argentina, udfærdiges i et originaleksemplar med mindst én kopi på en blanket som vist i bilag II.

Denne blanket er ca. 210 × 297 mm. Det benyttede papir vejer mindst 40 g/m2.

2. Blanketterne trykkes og udfyldes på et af Fællesskabets officielle sprog; de kan foruden på et af Fællesskabets officielle sprog trykkes og udfyldes på Argentinas officielle sprog.

3. Det enkelte certifikat forsynes af det i bilag III omhandlede udstedende organ med et nummer. Kopierne har samme nummer som originalen.

4. Originalen og kopierne udfyldes enten på maskine eller i hånden. I sidstnævnte tilfælde skal de udfyldes med sort blæk og blokbogstaver.

Artikel 4

1. Et ægthedscertifikat er kun gyldigt, når det er behørigt udfyldt og i henhold til angivelserne i bilag II påtegnet af det udstedende organ.

2. Ægthedscertifikatet er behørigt påtegnet, når det angiver sted og dato for udstedelsen og er forsynet med det udstedende organs stempel samt underskrevet af den eller de personer, der er beføjet hertil.

Stemplet kan på originalen af ægthedscertifikatet og på kopierne heraf erstattes af et påtrykt segl.

Artikel 5

1. Ægthedscertifikatet er gyldigt i tre måneder regnet fra udstedelsesdatoen.

Certifikatet kan dog ikke fremlægges for myndighederne efter den 30. juni efter udstedelsesdatoen.

2. Originalen af ægthedscertifikatet, der er udstedt efter artikel 3, 4 og 6, og en kopi af det skal forelægges myndighederne sammen med ansøgningen om den første importlicens i forbindelse med ægthedscertifikatet.

Inden for de mængder, der er anført i et ægthedscertifikat, kan det anvendes til udstedelse af flere importlicenser. Hvis dette er tilfældet, skal myndighederne påtegne ægthedscertifikatet i forhold til afskrivningen.

Myndighederne kan først udstede importlicensen, når det er godtgjort, at ægthedscertifikatet svarer til de modtagne oplysninger fra Kommissionen via de ugentlige meddelelser. Licensen udstedes straks herefter.

3. I særlige tilfælde og efter behørigt motiveret anmodning fra ansøgeren kan myndighederne som undtagelse fra stk. 2, tredje afsnit, udstede en importlicens på grundlag af det relevante ægthedscertifikat, inden oplysningerne fra Kommissionen modtages. I dette tilfælde fastsættes sikkerhedsstillelsen for importlicensen til 50 EUR/100 kg nettovægt. Når medlemsstaterne har modtaget oplysningerne om ægthedscertifikatet, erstatter de denne sikkerhed med en sikkerhedsstillelse på 12 EUR/100 kg nettovægt.

Artikel 6

1. Det udstedende organ skal:

a) være anerkendt som sådant af Argentina

b) forpligte sig til at kontrollere angivelserne i ægthedscertifikaterne

c) forpligte sig til efter anmodning at give Kommissionen og medlemsstaterne enhver relevant og nødvendig oplysning, således at angivelserne i ægthedscertifikatet kan vurderes.

2. Bilag III ændres af Kommissionen, når det udstedende organ ikke længere anerkendes, hvis det ikke overholder en af de forpligtelser, det har påtaget sig, eller hvis et nyt udstedende organ er udpeget.

Artikel 7

Adgang til den importordning, der omhandles i artikel 1, stk. 3, litra b), betinges af, at licensansøgningen fra den handlende højst omfatter 80 tons.

Artikel 8

1. De i artikel 7 omhandlede licensansøgninger kan kun indgives i løbet af de første 10 dage af importtoldkontingentperioden.

▼M4

2. Senest den syttende dag i ansøgningsmåneden meddeler medlemsstaterne Kommissionen den samlede mængde, for hvilken der er indgivet ansøgninger, for hvert oprindelsesland.

3. Importlicenserne udstedes fra den 25. og ikke senere end udgangen af den måned, hvori licensansøgningerne blev indgivet.

▼B

Artikel 9

▼M4

1. Uanset artikel 11, stk. 1, andet afsnit, i forordning (EF) nr. 1301/2006 underretter medlemsstaterne Kommissionen:

a) senest den 10. august om de mængder produkter, som der er udstedt importlicenser for i den foregående måned, herunder også om der ingen importlicenser er udstedt, for de mængder, der er omhandlet i artikel 1, stk. 3, litra b), i denne forordning

b) senest den 31. august efter udgangen af hver importtoldkontingentperiode om de mængder produkter, som der er udstedt importlicenser for i den foregående importtoldkontingentperiode, herunder også om der ingen importlicenser er udstedt, for de mængder, der er omhandlet i artikel 1, stk. 3, litra a), i denne forordning

c) senest den 31. oktober efter udgangen af hver importtoldkontingentperiode om de mængder produkter, herunder også om der ingen uudnyttede mængder er, der omfattes af uudnyttede eller delvis udnyttede importlicenser, svarende til forskellen mellem de mængder, der er anført på importlicensernes bagside, og de mængder, de blev udstedt for.

2. Medlemsstaterne giver Kommissionen meddelelse om de mængder produkter, der overgår til fri omsætning, i overensstemmelse med artikel 4 i forordning (EF) nr. 1301/2006.

▼B

3. I de meddelelser, der er nævnt i nærværende artikels stk. 1 og 2, udtrykkes mængderne i kg produktvægt pr. produktkategori, jf. bilag V til forordning (EF) nr. 382/2008.

▼M4

De meddelelser, der er omhandlet i artikel 1, stk. 3, litra a), i denne forordning, sendes i overensstemmelse med Kommissionens forordning (EF) nr. 792/2009 ( 1 ).

▼B

Artikel 10

Forordning (EF) nr. 996/97 ophæves.

Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag VIII.

Artikel 11

Denne forordning træder i kraft på tiendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

Angivelser omhandlet i artikel 2, stk. 1, litra b)

På bulgarsk : Месести части от диафрагмата (Регламент (ЕО) № 748/2008),

På spansk : Músculos del diafragma y delgados [Reglamento (CE) no 748/2008],

På tjekkisk : Okruží a bránice (nařízení (ES) č. 748/2008),

På dansk : Mellemgulv (forordning (EF) nr. 748/2008),

På tysk : Saumfleisch (Verordnung (EG) Nr. 748/2008),

På estisk : Vahelihase kõõluseline osa (määrus (EÜ) nr 748/2008),

På græsk : Διάφραγμα [κανονισμός (ΕΚ) αριθ. 748/2008],

På engelsk : Thin skirt (Regulation (EC) No 748/2008),

På fransk : Hampe [règlement (CE) no 748/2008],

På italiensk : Pezzi detti »hampes« [regolamento (CE) n. 748/2008],

På lettisk : Liellopu diafragmas plānā daļa (Regula (EK) Nr. 748/2008),

På litauisk : Plonoji diafragma (Reglamentas (EB) Nr. 748/2008),

På ungarsk : Sovány dagadó (748/2008/EK rendelet),

På maltesisk : Falda rqiqa (Regolament (KE) Nru 748/2008),

På nederlandsk : Omloop (Verordening (EG) nr. 748/2008),

På polsk : Cienka przepona (Rozporządzenie (WE) nr 748/2008),

På portugisisk : Diafragma [Regulamento (CE) n.o 748/2008],

På rumænsk : Fleică [Regulamentul (CE) nr. 748/2008],

På slovakisk : Bránica (Nariadenie (ES) č. 748/2008),

På slovensk : Vampi (Uredba (ES) št. 748/2008),

På finsk : Kuveliha (asetus (EY) N:o 748/2008),

På svensk : Mellangärde (förordning (EG) nr 748/2008),









BILAG II

▼M5









BILAG III

Det argentinske organ, der har beføjelse til at udstede ægthedscertifikater

Argentina: Ministerio de Agroindustria:

for mellemgulv, der har oprindelse i Argentina, og som er specificeret i artikel 1, stk. 3, litra a).

▼M4 —————

▼B









BILAG VII







Ophævet forordning med ændringer Kommissionens forordning (EF) nr. 996/97 (EFT L 144 af 4.6.1997, s. 6) Kommissionens forordning (EF) nr. 2048/97 (EFT L 287 af 21.10.1997, s. 10) Udelukkende for så vidt angår henvisningen til forordning (EF) nr. 996/97 i artikel 1 Kommissionens forordning (EF) nr. 260/98 (EFT L 25 af 31.1.1998, s. 42) Udelukkende artikel 6 Kommissionens forordning (EF) nr. 1266/98 (EFT L 175 af 19.6.1998, s. 9) Kommissionens forordning (EF) nr. 649/2003 (EUT L 95 af 11.4.2003, s. 13) Udelukkende artikel 3 Kommissionens forordning (EF) nr. 1118/2004 (EUT L 217 af 17.6.2004, s. 10) Udelukkende artikel 3 Kommissionens forordning (EF) nr. 1965/2006 (EUT L 408 af 30.12.2006, s. 27) Udelukkende artikel 3 og bilag III Kommissionens forordning (EF) nr. 568/2007 (EUT L 133 af 25.5.2007, s. 15) Kommissionens forordning (EF) nr. 962/2007 (EUT L 213 af 15.8.2007, s. 6)









BILAG VIII







Sammenligningstabel Forordning (EF) nr. 996/97 Nærværende forordning Artikel 1 Artikel 1 Artikel 2, stk. 2 Artikel 2, stk. 1 Artikel 2, stk. 3 Artikel 2, stk. 2 Artikel 3 til 8 Artikel 3 til 8 — Artikel 9 — Artikel 10 Artikel 12 Artikel 11 Bilag I Bilag II Bilag II Bilag III Bilag III Bilag I — Bilag IV — Bilag V — Bilag VI — Bilag VII — Bilag VIII